**חוש המגע- קולטים מידע**

**⏴ במבט חדש לכיתה א**

**היקף יחידת הלימוד:** 1 - 2 שיעורים

**עמודים:** 37 - 41

# מטרות

* התלמידים יפרטו את סוגי המידע שקולטים בעזרת חוש המגע (צורות, מרקם, טמפרטורה, לחץ).
* התלמידים יציינו שחוש המגע נמצא בעור.
* הלמידים יישמו את המלים עור, חוש המגע, צורה, מרקם, מחוספס, חלק בהקשר לתיאור ניסוי.

# היערכות לשיעור

* חפצים קטנים שניתן להכניס לקופסת קרטון, קופסת קרטון או שקית אטומה.
* מטפחת לכיסוי העיניים, בדים במרקמים שונים, שלושה זוגות של ניירות לטש בדרגות חספוס שונות (עדין, מחוספס, מחוספס מאד).
* כדור קלקר, דבק, ניירות צבעוניים, בדים, נצנצים
* להכין כרטיסים עם המילים: **עור, חוש המגע, צורה, מרקם, מחוספס, חלק**
* מומלץ לקרוא את **ההבהרות המתודיות** המתייחסות לנושאי הלימוד במדריך למורה, עמוד 38.

**מהלך השיעור - ראו בעמודים הבאים.**

# מהלך השיעור: חוש המגע- קולטים מידע

| **מרכיבי מעגל הלמידה** | **פעילויות** |
| --- | --- |
| פתיחה | יחידת לימוד זו תעסוקבסוגי המידע שקולטים בעזרת חוש המגע**.****קולטים מידע בעזרת חוש המגע**פותחים בהתנסות בעזרת המשימה: **מה קולטים בעזרת חוש המגע?,** עמוד 37.במשימה התלמידים ממששים באצבעותיהם חפצים שמצויים בשקית או בקופסה אטומה ומנסים לזהות אותם. המשימה נועדה לברר ידע מוקדם אודות סוגי המידע שקולט העור באצבעות הידיים. במשימה זו מתמקדים במידע מסוג **צורה**. מידע זה יבחן בהמשך באמצעות פעילות נוספת, **מה עוד קולטים בעזרת חוש המגע?.** ויתווסף מידע נוסף על אודות המרקם של החפצים שאנו קולטים בעזרת חוש המגע. |
| התנסות  | **קולטים מידע**מבצעים את המשימה **מה עוד קולטים בעזרת חוש המגע?,** עמודים 38 - 39.המשימה נועדה לחדד את התפיסה החושית אודות מרקמים באמצעות זיהוי מרקמים של ניירות לטש בעלי דרגות חספוס שונה. חשוב להדגיש שהמושג מרקם מתייחס למבנה פני השטח של עצמים (חלק, מחוספס, גבשושי ועוד) והוא אינו תכונה של חומר.לדוגמה: אפשר ללטש עצמים מחוספסים.המשימה נועדה לפתח הבנה על סוג המידע שקולט העור באצבעות הידיים- **מרקם** ועל התרומה של חוש המגע לזיהוי עצמים באמצעות מידע זה. חשוב לעודד את התלמידים להשתמש במונח "קולטים מידע אודות.." (למשל, בעזרתחוש המגע קלטתי את המרקם של הבד) סמוך למונח "חשים ב..." כדי להרחיב את משמעות המושג לחוש במרקם, בצורה ובגודל של עצמים.חשוב לציין שהעור קולט סוגי מידע נוספים, וביניהם חום וקור ותחושות של לחץ וכאב. בחוברת זו אין התנסות מעשית בקליטת מידע על חום וקור ועל תחושת לחץ וכאב. בחוברת **מעגל עונות השנה** בפרק הסתיו הגיע תת פרק הטמפרטורה בסתיו התלמידים מתנסים בתחושת חום בניסוי: **האם המים חמים או קרים?** |
| המשגה | מסכמים את הפעילות באמצעות השאלות שב**שיח** שבעמוד 39.קוראים יחד את קטע המידע **חוש המגע** שבעמוד 40. * מומלץ להיכנס[**במבט מקוון**](https://mabatmekuvan.ramot.org/ramot-heb)(מנויים) לספר הדיגיטלי, עמוד 40 ולענות על הפעילות

**קולטים מידע באמצעות חוש המגע**. בפעילות זו התלמידים עונים על שאלת רב ברירה מהו סוג המידע שקולטים בעזרת חוש המגע.תולים את כרטיסי המילים: עור, חוש המגע, צורה, מרקם, מחוספס, חלק מתארים את הניסוי שערכנו ומשלבים בתיאור המילולי את המילים שלמדנו. |
| יישום | מבצעים את המשימה, **מכינים כדור חוש מגע**, עמוד 41.כותבים הנחיות למשחק עם כדור חוש המגע.* מומלץ להיכנס לאתר מט"ר לדגם הוראה **חצר בית הספר כסביבת לימוד חוץ כיתתית**

**- חושים בפעולה.** הדגם מאיר את הפוטנציאל של חצר בית הספר כסביבת למידה להכרת מאפיינים של עצמים שונים בסביבה בעזרת החושים.* מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים) למשימה. **מטיילים עם חוש המגע- מה עושים כשחשוך?** המשימה עוסקת בתפקוד הייחודי של חוש המגע ובחשיבותו של חוש המגע להתמצאות בסביבה. אפשר גם להפעיל פעילות זו כפעילות פתיחה ליחידה.
 |
| סיכום ורפלקציה | איזה מידע אנו קולטים בעזרת חוש המגע?איזה סוגי מידע קולטים בעזרת כדור חוש המגע?אילו התנסויות ערכנו? מה למדנו מהן?  |